《祝英台近 灯花》
清代·沈鹊应

漏声微，香烬炷。夜永寂人语。瞥眼银釭，金穗垂垂吐。

忽惊一朵眼鲜，游蜂寻到，又却是、飞蛾翩舞。

正无绪。细认凝笑蛾眉，为伊久延伫。护住风帘，眼焰尚如许。

是他报与人知，休教落去。尽无寐，替防饥鼠。

作者简介：沈鹊应，字孟雅，侯官人。前江西巡抚沈瑜庆女，同邑前参政林旭室。旭遭戊戌政变之祸，鹊应以死殉。